ddrg/super_eurlex huggingface dataset:
Official Journal 310 , 16/12/2004 P. 0019 - 0019



Airteagal I-20 Parlaimint na hEorpa 1. Déanfaidh Parlaimint na hEorpa, i gcomhpháirt leis an gComhairle, feidhmeanna reachtacha agus buiséadacha a fheidhmiú. Feidhmeoidh sí feidhmeanna um rialú polaitiúil agus feidhmeanna comhairleacha faoi mar atá leagtha síos sa Bhunreacht. Toghfaidh sí Uachtarán an Choimisiúin. 2. Beidh Parlaimint na hEorpa comhdhéanta d'ionadaithe do shaoránaigh an Aontais. Ní rachaidh a líon thar seacht gcéad caoga. Beidh ionadaíocht na saoránach comhréireach go céimlaghdaitheach agus beidh íosmhéid seisear comhaltaí ann do gach Ballstát. Ní bheidh níos mó ná sé shuíochán is nócha ag aon Bhallstát. Glacfaidh an Chomhairle Eorpach d'aon toil, ar thionscnamh ó Pharlaimint na hEorpa agus lena toiliú, cinneadh Eorpach lena socrófar comhdhéanamh Pharlaimint na hEorpa, i gcomhréir leis na prionsabail dá dtagraítear sa chéad fhomhír. 3. Toghfar comhaltaí Pharlaimint na hEorpa go ceann téarma oifige cúig bliana trí vótáil chomhchoiteann dhíreach i saorbhallóid rúnda. 4. Toghfaidh Parlaimint na hEorpa a hUachtarán agus a cuid oifigeach as líon a cuid comhaltaí. --------------------------------------------------
Official Journal L 236 , 23/09/2003 P. 0821 - 0821



B. BAINISTÍOCHT DRAMHAÍOLA 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10). De mhaolú ar Airteagal 6 (1) (a) agus (b) de Threoir 94/62/CE, bainfidh an Chipir amach na spriocanna athghabhála agus athchúrsála do na hábhair phacáistithe seo a leanas faoi cheann an 31 Nollaig 2005 i gcomhréir leis na spriocanna idirmheánacha seo a leanas: - plaistigh a athchúrsáil: 10% de réir meáchain faoi cheann dháta an aontachais agus 15% faoi cheann 2004; - páipéar/cairtchlár a athchúrsáil: 11% de réir meáchain faoi cheann dháta an aontachais agus 14% faoi cheann 2004; - ráta foriomlán athchúrsála: 12% de réir meáchain faoi cheann dháta an aontachais agus íosmhéid 15% faoi cheann 2004; - ráta foriomlán athghabhála: 35% de réir meáchain faoi cheann dháta an aontachais agus 41% faoi cheann 2004. --------------------------------------------------
Airteagal 39

Má tá easnaimh tromchúiseacha ann nó aon gharbhaol go mbeidh easnaimh den sórt sin ann i dtrasuí na gcinntí réime nó aon ghealltanas ábhartha eile, ionstraimí comhair agus cinntí a bhaineann haitheantas frithpháirteach i réimse an dlí choiriúil faoi Theideal VI de Chonradh AE agus Treoracha agus Rialachán a bhaineann le haitheantas frithpháirteach in ábhair shibhialta faoi Theideal IV de Chonradh CE, i staid a gcur chun feidhme nó ina gcur i bhfeidhm, féadfaidh an Coimisiún, go dtí deireadh tréimhse suas go trí bliana tar éis dháta na hIonstraime seo a theacht i bhfeidhm, bearta iomhcuí a ghlacadh agus na coinníollacha agus na rialacha mionsonraithe faoina gcuirtear na bearta sin in éifeacht a shonrú, arna iarraidh sin go réasúnaithe do Bhallstát ná ar a thionscnamh féin agus tar éis dul i gcomhairle leis na Ballstáit.

Féadfaidh na bearta sin bheith i bhfoirm fionraíochta sealadaí ar na forálacha agus cinntí ábhartha sa chaidreamh idir an Ballstát nua agus aon Bhallstát nó Ballstáit eile a chur i bhfeidhm, gan dochar do leanúint de dhlúthchomhar breithiúnach. Féadfar an clásal coimirce a agairt fiú roimh an aontachas ar bhonn chonclúidí an fhaireacháin agus féadfaidh sé teacht i bhfeidhm amhail ar dháta an aontachais. Ní choimeádfar na bearta ar bun níos faide ná mar is fíorghá agus, ar aon chuma, tarscaoilfear iad nuair a leigheasfar na heasnaimh. Féadfar iad a chur i bhfeidhm, áfach, thar an tréimhse atá sonraithe sa chéad mhír fad a sheasann na heasnaimh sin. Mar fhreagra ar dhul chun cinn arna dhéanamh ag an mBallstát nua i dtrácht i gceartú na heasnaimh arna sainaithint, féadfaidh an Coimisiún na bearta a oiriúnú mar is iomchuí tar éis dul i gcomhairle leis na Ballstáit. Cuirfidh an Coimisiún an Chomhairle ar an eolas in am trátha sula ndéanfaidh sé bearta coimirce a chúlghairm agus tabharfaidh sé aird chuí ar aon bharúlacha ón gComhairle i dtaca leis sin.

--------------------------------------------------
Official Journal L 236 , 23/09/2003 P. 0818 - 0818



C. CÁILÍOCHT AN UISCE 1. 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le: - 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29). De mhaolú ar Airteagail 3, 4 agus 5(2) de Threoir 91/271/CE, ní bheidh feidhm go dtí an 31 Nollaig 2010 san Eastóin ag na ceanglais do chórais bhailithe agus cóireáil fuíolluisce uirbigh i gcomhréir leis an sprioc idirmheánach seo a leanas: i dtaca le ceirtleáin ar mó coibhéis a ndaonra ná 10000, áiritheoidh an Eastóin go gcomhlíonfar forálacha na treorach faoi cheann an 31 Nollaig 2009. 2. 31 998 L 0083: Treoir 98/83/CE ón gComhairle an 3 Samhain 1998 maidir le cáilíocht uisce atá ceaptha le hól ag daoine (IO L 330, 5.12.1998, lch. 32). De mhaolú ar Airteagail 5(2) agus 8, agus ar Iarscríbhinn, Cuid C, de Threoir 98/83/CE: (a) ní bheidh feidhm san Eastóin ag pairiméadair na dtáscairí do dhath, comhchruinniú ian hidrigine, iarann, mangainéis, boladh agus moirtiúlacht: - go dtí an 31 Nollaig 2007 maidir le córais dáileacháin a fhreastalaíon ar bhreis is 2000 duine, - go dtí an 31 Nollaig 2013 maidir le córais dáileacháin a fhreastalaíon ar 2000 duine nó níos lú; (b) ní bheidh feidhm san Eastóin ag pairiméadair na dtáscairí do chlóiríd, seoltacht agus sulfáit: - go dtí an 31 Nollaig 2008 maidir le lonnaíochtaí ina bhfuil breis is 2000 duine, - go dtí an 31 Nollaig 2013 maidir le le lonnaíochtaí ina bhfuil 2000 duine nó níos lú. --------------------------------------------------
Official Journal L 236 , 23/09/2003 P. 0807 - 0807



B. REACHTAÍOCHT FITEASLÁINTÍOCHTA 31982 L 0471: Treoir 82/471/CEE ón gComhairle an 30 Meitheamh 1982 maidir le táirgí áirithe a úsáidtear i gcothú ainmhithe (IO L 213, 21.7.1982, lch. 8), mar atá arna leasú go deireanach le: - 31999 L 0020: Treoir ón gComhairle 1999/20/CE an 22.3.1999 (IO L 80, 25.3.1999, lch. 20). D'ainneoin Airteagal 3(1) de Threoir 82/471/CEE, féadfaidh Poblacht na Seice leanúint de chead a thabhairt do mhargú ar a chríoch d'ábhair bheatha arna mbunú ar an speiceas giosta Candida utilis a shaothraítear ar shnáithíní plandúla go dtí go nglacfar cinneadh i gcomhréir le hAirteagal 6 den Treoir nó go dtí dhá bhliain tar éis dháta an aontachais, cibé acu is túisce, ar chuntar go dtíolacann Poblacht na Seice an comhad dá dtagraítear in Airteagal 7 don Choimisiún tráth nach déanaí ná an 31 Nollaig 2003. --------------------------------------------------
Official Journal L 236 , 23/09/2003 P. 0048 - 0048



Airteagal 57 1. Más gá gníomhartha na n-institiúidí arna ndéanamh roimh an aontachas a oiriúnú de thoradh an aontachais agus mura bhforáiltear do na hoiriúnuithe riachtanacha san Ionstraim seo ná ina hIarscríbhinní, déanfar na hoiriúnuithe sin i gcomhréir leis an nós imeachta atá leagtha síos i mír 2. Tiocfaidh na hoiriúnuithe sin i bhfeidhm amhail ón aontachas. 2. Déanfaidh an Chomhairle, ag gníomhú di trí thromlach cáilithe ar thogra ón gCoimisiún, nó déanfaidh an Coimisiún, cibé ceann den dá institiúid sin a ghlac na gníomhartha bunaidh, na téacsanna is gá a tharraingt suas chuige sin. --------------------------------------------------
Official Journal L 236 , 23/09/2003 P. 0047 - 0047



Airteagal 48 Cuirfear le líon an Choiste Eacnamaíoch agus Shóisialta trí 95 comhalta a cheapadh a ionadóidh na heilimintí éagsúla eacnamaíocha agus sóisialta den tsochaí shibhialta eagraithe sna Ballstáit nua. Rachaidh téarma oifige na gcomhaltaí a cheapfar amhlaidh in éag i gcomhthráth le téarma oifige na gcomhaltaí a bheidh i seilbh oifige tráth an aontachais. --------------------------------------------------
Official Journal L 236 , 23/09/2003 P. 0884 - 0885



7. IASCACH 31992 R 3760: Rialachán (CEE) Uimh. 3760/92 ón gComhairle an 20 Nollaig 1992 ag bunú córas Comhphobail le haghaidh iascaigh agus dobharshaothraithe (IO L 389, 31.12.1992, lch. 1), mar atá arna leasú go deireanach le: - 31998 R 1181: Rialachán (CE) Uimh. 1181/98 ón gComhairle an 4.6.1998 (IO L 164, 9.6.1998, lch. 1). Beidh feidhm ag Rialachán Uimh. 3760/92 maidir leis an bPolainn faoi réir na bhforálacha sonracha seo a leanas. Déanfar an scair d'áraigh iascaireachta an Chomhphobail atá le cionroinnt ar an bPolainn a bhunú, i gcás stoc atá faoi rialú ag teorainn ghabhála, de réir speicis agus creasa mar a leanas: Speiceas | Limistéar CITM nó CIIMB | Scaireanna na Polainne (%) | Scadán | I,II | 1,734 | Scadán | III b, c, d [22] amach ó Aonad Bainistíochta 3 de CIIMB | 21,373 | Sprot | III b, c, d [22] | 29,359 | Bradán | III b, c, d [22] amach ó Fhoroinn 32 de CIIMB | 6,286 | Leathóg | III b, c, d [22] | 15,017 | Trosc | I, II b | 8,223 | Trosc | III b, c, d [22] | 22,211 | Ronnach | IIa (uiscí neamh-CE), Vb (uiscí CE), VI, VII, VIIIa, b, d, e, XII, XIV | 0,448 | Glasán | V, XII, XIV [23] | 4,144 | Bainfear leas as na scaireanna sin don chéad chionroinnt árach iascaireachta ar an bPolainn i gcomhréir leis an nós imeachta dá bhforáiltear in Airteagal 8(4) de Rialachán (CEE) Uimh. 3760/92. Ina theannta sin, déanfar scair na Polainne d'áraigh iascaireachta an Chomhphobail i Limistéar Rialúcháin NAFO a chinneadh tríd an gComhairle ag gníomhú di trí thromlach cáilithe ar thogra ón gCoimisiún, ar bhonn na cothromaíochta atá i bhfeidhm i NAFO le linn na tréimhse díreach roimh dháta an aontachais. [22] Uiscí an Chomhphobail. [23] Uiscí an Chomhphobail agus limistéir thar dhlínse iascaigh de chuid Stát cósta eile. --------------------------------------------------
Official Journal L 236 , 23/09/2003 P. 0808 - 0809



6. FUINNEAMH 1. 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.1998 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CEE, ní bheidh feidhm i bPoblacht na Seice ag an íosleibhéal stoc de tháirgí peitriliam go dtí an 31 Nollaig 2005. Áiritheoidh Poblacht na Seice go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 80 lá faoi cheann dháta an aontachais; - 85 lá faoi cheann an 31 Nollaig 2004; - 90 lá faoi cheann an 31 Nollaig 2005. 2. 31998 L 0030: Treoir 98/30/CE ó Pharlaimint na hEorpa agus ón gComhairle an 22 Meitheamh 1998 maidir le comhrialacha don mhargadh inmheánach sa ghás nádúrtha (IO L 204, 21.7.1998, lch. 1). Ní bheidh feidhm i bPoblacht na Seice ag Airteagal 18 de Threoir 98/30/CE go dtí an 31 Nollaig 2004. --------------------------------------------------
Ionstraim i dtaobh choinníollacha aontachais Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice agus oiriúnuithe na gConarthaí ar a bhfuil an tAontas Eorpach fothaithe - Iarscríbhinn II: Liosta dá dtagraítear in Airteagal 20 den Ionstraim Aontachais - 16. Comhshaol - A. BAINISTEOIREACHT DRAMHAÍOLA



Official Journal L 236 , 23/09/2003 P. 0665 - 0665



A. BAINISTEOIREACHT DRAMHAÍOLA 31976 D 0431: Cinneadh 76/431/CEE ón gCoimisiún an 21 Aibreán 1976 ag cur Coiste um Bainisteoireacht Dramhaíola ar bun (IO L 115, 1.5.1976, lch. 73), mar atá arna leasú le: - 11979 H: An Ionstraim i dtaobh coinníollacha aontachais agus oiriúnuithe na gConarthaí - Aontachas na Poblachta Heilléanaí (IO L 291, 19.11.1979, lch.17), - 11985 I: An Ionstraim i dtaobh coinníollacha aontachais agus oiriúnuithe na gConarthaí - Aontachas Ríocht na Spáinne agus Phoblacht na Portaingéile (IO L 302, 15.11.1985, lch. 23). Cuirtear an méid seo a leanas in ionad Airteagal 3(1): "1. The committee shall consist of 52 members." --------------------------------------------------
Official Journal L 236 , 23/09/2003 P. 0930 - 0930



IARSCRÍBHINN XVIII Liosta dá bhforáiltear in Airteagal 52(3) den Ionstraim Aontachais 1. Coiste Chiste Sóisialta na hEorpa: Arna chur ar bun le hAirteagal 147 de Chonradh CE agus le 31999 R 1260: Rialachán (CE) Uimh. 1260/1999 ón gComhairle an 21 Meitheamh 1999 (IO L 161, 26.6.1999, lch. 1), mar atá arna leasú le: - 32001 R 1447: Rialachán (CE) Uimh. 1447/2001 ón gComhairle an 28.6.2001 (IO L 198, 21.7.2001, lch. 1) 2. An Coiste Comhairleach um Ghairmoiliúint: Arna chur ar bun le 31963 D 0266: Cinneadh 63/266/EEC ón gComhairle an 2 Aibreán 1963 (IO 63, 20.4.1963, lch. 1338) agus 31963 Q 0688: 63/688/CEE — Rialacha an Coiste Comhairleach um Ghairmoiliúint (IO P 190, 30.12.1963, lch. 3090), mar atá arna leasú go deireanach le: - 11994 N: An Ionstraim i dtaobh coinníollacha aontachais agus oiriúnuithe na gConarthaí — Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21) 3. An Coiste Eolaíoch, Teicniúil agus Eacnamaíoch um Iascach: Arna chur ar bun le 31993 D 0619: Cinneadh 93/619/CE ón gCoimisiún an 19 Samhain 1993 (IO L 297, 2.12.1993, lch. 25) 4. An Coiste Comhairleach um Iascach agus Dobharshaothrú: Arna chur ar bun le 31999 D 0478: Cinneadh 1999/478/CE ón gCoimisiún an 14 Iúil 1999 (IO L 187, 20.7.1999, lch. 70) 5. An Coiste Comhairleach um Chonarthaí Poiblí sa Chomhphobal a Oscailt: Arna chur ar bun le Cinneadh 87/305/CEE ón gCoimisiún an 26 Bealtaine 1987 (IO L 152, 12.6.1987, lch. 32), mar atá arna leasú le: - 31987 D 0560: Cinneadh 87/560/CEE ón gCoimisiún an 17.7.1987 (IO L 338, 28.11.1987, lch. 37) 6. An Coiste Comhairleach um Ábhair Chustaim agus Cánachas Indíreach: Arna chur ar bun le 31991 D 0453: Cinneadh 91/453/CEE ón gCoimisiún an 30 Iúil 1991 (IO L 241, 30.8.1991, lch. 43) --------------------------------------------------
Official Journal L 236 , 23/09/2003 P. 0037 - 0037



Airteagal 13 1. Cuirtear an méid seo a leanas in ionad na chéad mhíre d'Airteagal 9 den Phrótacal atá i gceangal le Conradh AE, Conradh CE agus Conradh CEFA ar Reacht na Cúirte Breithiúnais. "Nuair a athrófar cuid de na Breithiúna i gceann gach trí bliana, athrófar trí dhuine dhéag agus dháréag díobh gach re seach." . 2. Cuirtear an méid seo a leanas in ionad Airteagal 48 den Phrótacal atá i gceangal le Conradh AE, Conradh CE agus Conradh CEFA ar Reacht na Cúirte Breithiúnais. "Airteagal 48 Cúig Bhreitheamh is fiche a bheidh ar an gCúirt Chéadchéime." . --------------------------------------------------
Official Journal L 236 , 23/09/2003 P. 0838 - 0839



4. SAORGHLUAISEACHT CHAIPITIL An Conradh ar an Aontas Eorpach; An Conradh ag bunú an Chomhphobail Eorpaigh. Na rialacha atá leagtha síos ina reachtaíocht atá ann tráth sínithe na hionstraime seo maidir le náisiúnaigh de na Ballstáit agus cuideachtaí arna bhfoirmiú i gcomhréir le dlíthe Ballstáit eile nach bhfuil bunaithe ná cláraithe sa Liotuáin agus nach bhfuil brainse ná gníomhaireacht ionadaíochta acu inti talamh talmhaíochta agus foraoiseacha a fháil, féadfaidh an Liotuáin iad a choimeád ar bun, d'ainneoin na n-oibleagáidí faoi na Conarthaí ar a bhfuil an tAontas Eorpach fothaithe, go ceann seacht mbliana ó dháta an aontachais. Ní fhéadfar i gcás ar bith cóir is lú fabhar a chur ar náisiúnach de Bhallstát i leith talamh talmhaíochta agus foraoiseacha a fháil ná cóir níos sriantaí a chur orthu ná ar náisiúnach tríú tír. Náisiúnaigh de Bhallstát eile ar mian leo iad féin a bhunú mar fheirmeoirí féinfhostaithe agus cónaí a bheith orthu san Liotuáin agus a raibh cónaí orthu go dleathach sa Liotuáin, agus iad gníomhach san fheirmeoireacht, ar feadh trí bliana leanúnacha ar a laghad, ní bheidh siad faoi réir fhorálacha na míre sin roimhe seo ná aon nósanna imeachta eile seachas nósanna imeachta a bhfuil náisiúnaigh na Liotuáine faoina réir. Déanfar athbhreithniú ginearálta ar na bearta idirthréimhseacha sin sa tríú bliain tar éis dháta an aontachais. Chuige sin, cuirfidh an Coimisiún tuarascáil faoi bhráid na Comhairle. Féadfaidh an Chomhairle, ag gníomhú di d'aon toil ar thogra ón gCoimisiún, a chinneadh an idirthréimhse atá sonraithe sa chéad mhír a ghiorrú nó deireadh a chur léi. Má tá fianaise leordhóthanach ann go mbeidh, tráth na hidirthréimhse a dhul in éag, suaitheadh tromchúiseach nó bagairt dá leithéid ar mhargadh na Liotuáine i dtalamh talmhaíochta, cinnfidh an Coimisiún, arna iarraidh sin don Liotuáin, an idirthréimhse a fhadú ar feadh tréimhse trí bliana ar a mhéid. --------------------------------------------------
F. CEIMICIGH

32000 R 2037: Rialachán (CE) Uimh. 2037/2000 ó Pharlaimint na hEorpa agus ón gComhairle an 29 Meitheamh 2000 maidir le substaintí a ídíonn an ciseal ózóin (IO L 244, 29.9.2000, lch. 1), mar atá arna leasú le:

- 32000 R 2038: Rialachán (CE) Uimh. 2038/2000 ó Pharlaimint na hEorpa agus ón gComhairle an 28.9.2000 (IO L 244, 29.9.2000, lch. 25),

- 32000 R 2039: Rialachán (CE) Uimh. 2039/2000 ó Pharlaimint na hEorpa agus ón gComhairle an 28.9.2000 (IO L 244, 29.9.2000, lch. 26).

Cuirtear an méid seo a leanas in ionad an tábla in Iarscríbhinn III:

ANNEX III

Total quantitative limits on producers and importers placing controlled substances on the market and using them for their own account in the Community

(1999-2003 — EU-15; 2004-2015 EU-25)

(calculated levels expressed in ODP tonnes) |

Substance For 12-month periods from 1 January to 31 December | Group I | Group II | Group III | Group IV | Group V | Group VI [1] For uses other than quarantine and pre-shipment applications | Group VI [1] For quarantine and pre-shipment applications | Group VII | Group VIII |

1999 (EU-15) | 0 | 0 | 0 | 0 | 0 | 8665 | | 0 | 8079 |

2000 (EU-15) | 8665 | | 8079 |

2001 (EU-15) | 4621 | 607 | 6678 |

2002 (EU-15) | 4621 | 607 | 5676 |

2003 (EU15) | 2888 | 607 | 3005 |

2004 (EU-25) | 2945 | 607 | 2209 |

2005 (EU-25) | 0 | 607 | 2209 |

2006 (EU-25) | 607 | 2209 |

2007 (EU-25) | 607 | 2209 |

2008 (EU-25) | 607 | 1840 |

2009 (EU-25) | 607 | 1840 |

2010 (EU-25) | 607 | 0 |

2011 (EU-25) | 607 | 0 |

2012 (EU-25) | 607 | 0 |

2013 (EU-25) | 607 | 0 |

2014 (EU-25) | 607 | 0 |

2015 (EU-25) | 607 | 0 |

[1] Calculated on the basis of ODP = 0.6

--------------------------------------------------
Official Journal L 236 , 23/09/2003 P. 0065 - 0065



E. BRÚSHOITHÍ 31976 L 0767: Treoir 76/767/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le forálacha coiteanna i leith árthaí brú agus modhanna a n-iniúchta (IO L 262, 27.9.1976, lch. 153), mar atá arna leasú le: - 11979 H: An Ionstraim i dtaobh coinníollacha aontachais agus oiriúnuithe na gConarthaí — Aontachas na Poblachta Heilléanaí (IO L 291, 19.11.1979, lch.17), - 11985 I: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Spáinne agus Phoblacht na Portaingéile (IO L 302, 15.11.1985, lch. 23), - 31987 L 0354: Treoir 87/354/CEE ón gComhairle an 25.6.1987 (IO L 192, 11.7.1987, lch. 43), - 31988 L 0665: Treoir 88/665/CEE ón gComhairle an 21.12.1988 (IO L 382, 31.12.1988, lch. 42), - 11994 N: An Ionstraim i dtaobh coinníollacha aontachais agus oiriúnuithe na gConarthaí — Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21). Cuirtear an méid seo a leanas leis an téacs idir lúibíní sa chéad fhleasc de phointe 3.1 d'Iarscríbhinn I agus sa chéad fhleasc de phointe 3.1.1.1.1 d'Iarscríbhinn II: "CZ for the Czech Republic, EST for Estonia, CY for Cyprus, LV for Latvia, LT for Lithuania, H for Hungary, M for Malta, PL for Poland, SI for Slovenia, SK for Slovakia" . --------------------------------------------------
Official Journal L 236 , 23/09/2003 P. 0041 - 0041



Airteagal 30 Ar an gcéad lá oibre de gach mí, íocfaidh an Comhphobal le Poblacht na Seice, leis an Eastóin, leis an gCipir, leis an Laitvia, leis an Liotuáin, leis an Ungáir, le Málta, leis an bPolainn, leis an tSlóivéin agus leis an tSlóvaic, mar mhír chaiteachais faoi bhuiséad ginearálta na gComhphobal Eorpach, an t-ochtú cuid i 2004, amhail ar dháta an aontachais, agus an dóú cuid déag i 2005 agus 2006 de na méideanna seo a leanas de shaoráid speisialta chnapshuime um shreabhadh airgid thirim: (EUR milliún, praghsanna 1999) | | 2004 | 2005 | 2006 | Poblacht na Seice | 174,7 | 91,55 | 91,55 | An Eastóin | 15,8 | 2,9 | 2,9 | An Chipir | 27,7 | 5,05 | 5,05 | An Laitvia | 19,5 | 3,4 | 3,4 | An Liotuáin | 34,8 | 6,3 | 6,3 | An Ungáir | 155,3 | 27,95 | 27,95 | Málta | 12,2 | 27,15 | 27,15 | An Pholainn | 442,8 | 550,0 | 450,0 | An tSlóivéin | 65,4 | 17,85 | 17,85 | An tSlóvaic | 63,2 | 11,35 | 11,35 | Déanfar EUR 1 billiún don Pholainn agus EUR 100 milliún do Phoblacht na Seice arna n-áireamh sa tsaoráid speisialta chnapshuime um shreabhadh airgid thirim a chur san áireamh in aon ríomh i ndáil leis na cistí struchtúracha a dháileadh le haghaidh na mblianta 2004-2006. --------------------------------------------------
Official Journal L 236 , 23/09/2003 P. 0048 - 0048



Airteagal 54 Cuirfidh na Ballstáit nua in éifeacht na bearta is gá chun go gcomhlíonfaidís, ó dháta an aontachais, forálacha treoracha agus cinntí, de réir bhrí Airteagal 249 de Chonradh CE agus Airteagal 161 de Chonradh CEFA, mura bhforáiltear teorainn ama eile sna hIarscríbhinní dá dtagraítear in Airteagal 24 nó in aon fhorálacha eile den Ionstraim seo nó dá hIarscríbhinní. --------------------------------------------------
Official Journal L 236 , 23/09/2003 P. 0890 - 0890



11. FUINNEAMH 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO Uimh. L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.98 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CE, ní bheidh feidhm sa Pholainn ag an íosleibhéal stoc de tháirgí peitriliam go dtí an 31 Nollaig 2008. Áiritheoidh an Pholainn go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 58 lá faoi cheann dháta an aontachais, - 65 lá faoi cheann an 31 Nollaig 2004, - 72 lá faoi cheann an 31 Nollaig 2005, - 80 lá faoi cheann an 31 Nollaig 2006, - 87 lá faoi cheann an 31 Nollaig 2007, - 90 lá faoi cheann an 31 Nollaig 2008. --------------------------------------------------